**Školská jedáleň pri ZŠ Nad Medzou 1, 052 01 Spišská Nová Ves**

**Pokyny pre stravníkov zariadenia školského stravovania**

**I. Spôsob prihlasovania a odhlasovania zo stravy:**

**Žiaci majú nárok na obed v školskej jedálni len ak sa zúčastnia výchovno-vzdelávacieho procesu (Zákon č.245/2008 Z. z. §140 ods. 1 – školský zákon a Vyhláška č.330/2009, §2 ods. 1 písm. a) o zariadení školského stravovania).**

* na stravovanie v školskej jedálni sa každý stravník prihlasuje na základe Zápisného lístka vydaného ŠJ pri ZŠ Nad Medzou 1, Spišská Nová Ves ( *§9ods. 1 písm. e) vyhlášky MŠ SR č. 330/2009 Z. z*.)
* stravníci majú možnosť prihlásiť sa na stravu podľa vlastnej potreby - denne, alebo iba určené dni v týždni (napr. iba utorky, štvrtky a pod.)
* odber stravy sa uskutoční najneskôr do 12 hod. od odovzdania zápisného lístka vedúcej ŠJ
* **odhlasovanie/prihlasovanie stravy je možné min. 24 hod. vopred, najneskôr do 14,00 hod. predchádzajúceho dňa školského vyučovania, !!! (v zmysle VZN Mesta Spišská Nová Ves č. 6/2022, *dodržiavanie všeobecne záväzných právnych predpisov pre školské stravovanie – Zásady správnej výrobnej praxe: HACCP a pod...)*!!!**
* za odhlásenie žiaka zo stravy zodpovedá jeho rodič/zákonný zástupca
* hromadné akcie – výlety, exkurzie, branné cvičenie a iné, kedy sa žiaci (stravníci) do školy v daný deň na stravu nevrátia, je nutné sa odhlásiť 48 hod. vopred písomným menným zoznamom za triedu
* **hromadné odhlášky tried podané v krátkom časovom období nebudú akceptované!**
* **odhlasovanie/prihlasovanie stravy - možnosti:**

on-line na web stránke školy: [www.zsnmanv.edupage.org/internetová](http://www.zsnmanv.edupage.org/internetová) žiacka knižka/elektronický stravný systém

*prihlasovacie údaje stravníka:* ***prihlasovacie meno*** *je vždy* ***priezviskomeno*** *[stravníka (malé písmena, spolu napísaný text bez diakritiky)]*

***prihlasovacie heslo:***  *je rovnaké ako prihlasovacie meno ( po prvom prihlásení sa na stránku je potrebné heslo zmeniť!!!)*

telefonicky: 053/446 11 20

osobne v kancelárii vedúcej ŠJ

* **v prípade, že zákonný zástupca dieťa zo stravy včas neodhlási, je povinný uhradiť plnú výšku hodnoty obeda, t.j. za 1.stupeň: 2,10 EUR a za 2.stupeň: 2,30 EUR (aj stravníci, ktorým je podľa Zákona č. 544/2010 poskytnutá dotácia na stravovanie)**
* za včas neodhlásené a neodobraté obedy sa finančná ani vecná náhrada neposkytuje
* počas prázdnin, sviatkov a voľných dní sú zo stravy automaticky odhlásení všetci stravníci

**Informácia pre rodiča dieťaťa alebo fyzickú osobu, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **základnú školu** (ďalej len „ZŠ“)*, a*k rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

Dotácia na stravu sa od 01.05.2023 poskytuje v sume:

* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a **odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje **aj** individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do ZŠ).

Ak Vaše dieťa navštevuje **ZŠ** a máte záujem o poskytovanie dotácie na stravu na Vaše dieťa, **je nevyhnutné požiadať o dotáciu na stravu písomne. Žiadosť o dotáciu je súčasťou Zápisného lístka.**

Žiadosť o poskytnutie dotácie na stravu je možné odvolať.

**UPOZORNENIE:**

**Rodič uhrádza celú sumu za obed (bez dotácie):**

1. **ak sa dieťa nezúčastnilo výchovno-vzdelávacej činnosti a rodič ho z obeda na daný deň včas neodhlásil (odhlášku je potrebné zadať najneskôr do 14.00 hod. predchádzajúceho pracovného dňa). Celú sumu obeda je potrebné uhradiť v prípade odobratej aj neodobratej stravy,**
2. **ak sa dieťa zúčastnilo výchovno - vzdelávacej činnosti, ale stravu v daný deň nedobralo (napr. na obed v daný deň neprišlo).**

**Zároveň upozorňujeme, že na spomenuté prípady, t.j. na pokrytie úhrady neodhlásenej prípadne neodobratej stravy je potrebné, aby stav konta stravníka neklesol pod 25,- Eur. V prípade, že stav konta klesne pod uvedenú sumu, systém automaticky vygeneruje predpis k platbe (poštovú poukážku).**

**II. Nákup čipu:**

**Kontrola stravovania a evidencia odberu stravy (pre účely dotácie) v našej ŠJ je realizovaná výlučne čipom**

* všetci stravníci (žiaci aj zamestnanci školy) sú povinní si čip zakúpiť
* čip v hodnote 3,00 EUR vydáva vedúca ŠJ, ktorá ho aktivuje na meno stravníka, ktorému vzniká nedoplatok ten mu bude vyúčtovaný spolu so stravným na príslušný mesiac (netýka sa tých, ktorí čip vlastnia)
* po zakúpení čip ostáva majetkom stravníka a je platný počas celej školskej dochádzky
* stratu, poškodenie čipu znáša stravník. Skutočnosť je potrebné nahlásiť vedúcej ŠJ, aby prístup na kartu stravníka bol zablokovaný a zároveň si zakúpi nový čip.

**Bez čipu obedy nevydávame!**

**V prípade, ak si stravník čip zabudne, obed mu bude vydaný pred ukončením výdaja obedov v čase 13,45 – 14,00 hod.**

**III. Výška, termín a spôsob čiastočných úhrad nákladov na stravovanie v ZŠS**

Výšku stravného určuje Mesto Spišská Nová Ves vo Všeobecne záväznom nariadení mesta Spišská Nová Ves č. 6/2022 o určení výšky príspevkov v školách a školských zariadeniach v Dodatku č. 1 .

Spôsob úhrady stravného – poštovou poukážkou

trvalým príkazom !!!*povinne uviesť variabilný symbol*

*a meno komu má byť platba pripísaná*!!!

internetbankingom !!!*povinne uviesť variabilný symbol*

*a meno komu má byť platba pripísaná*!!!

|  |
| --- |
| **IV: Zabezpečenie stravovania detí a žiakov so zdravotnou indikáciou § 8 ods. 3 písm. b) Vyhl. MZ SR č. 527/2007 Z.z. formou :**  **individuálnej donášky stravy do ZŠS pre žiakov a deti** |

Individuálne donášaná strava je povolená u žiakov a detí, pri ktorých podľa posúdenia lekára so špecializáciou v príslušnom špecializačnom odbore zdravotný stav žiaka alebo dieťaťa predškolského veku vyžaduje osobitné stravovanie.

Donáška stravy do predškolského a školského zariadenia je možná za predpokladu dodržania

týchto podmienok:

1. Rodičia /zákonný zástupca/ budú stravu pripravovanú v domácnostiach prispôsobovať pokrmom jedálneho lístka školskej jedálne.

2. Rodičia /zákonný zástupca/ zodpovedajú za zdravotnú neškodnosť použitých surovín a hotového jedla.

3. Pokrm sa bude donášať v účelových obaloch - vhodných pre styk s potravinami, ľahkoudržiavateľných a nepoškodených.

4. Pokrm /potraviny/ po prevzatí budú uchovávané v samostatných vyčlenených skladovacích priestoroch /chladiacich zariadeniach / v zmysle platných právnych predpisov.

5. Pri manipulácii s prinesenou stravou sú zamestnanci školskej jedálne povinní

dodržiavať ustanovenia Vyhlášky MZ SR c. 533/2007 Z. z. o podrobnostiach o požiadavkách na zariadenia spoločného stravovania.

**Organizácia donášky stravy**

***Zákonný zástupca dieťaťa /žiaka***

* *predloží vyjadrenie odborného lekára týkajúce sa zdravotného stavu dieťaťa s určením diagnózy a spôsobu osobitného stravovania;*
* *hotové diétne pokrmy dodá v deň konzumácie v uzavretých, prepravných nádobách;*
* *preberá plnú zodpovednosť za zdravotnú bezpečnosť donesených pokrmov do školského zariadenia, za ich nutričnú a energetickú hodnotu;*
* *zodpovedá za čistotu a zdravotnú bezpečnosť prepravných nádob;*
* *dodržiava zákaz vstupu nepovolaným osobám do výrobných a skladovacích priestorov zariadenia školského stravovania.*

***Poverený zamestnanec zariadenia školského stravovania***

* *donesené diétne pokrmy prevezme, preloží na inventár používaný v školskej jedálni, prekryje potravinovou fóliou a uskladní v samostatnom chladiacom zariadení;*
* *pred výdajom donesené pokrmy zohreje v mikrovlnnej rúre (alebo v inom varnom zariadení);*
* *pri skladovaní, ohrievaní a podávaní individuálne donesenej stravy dodržiava zásady Správnej výrobnej praxe HACCP tak, aby bola zabezpečená zdravotná bezpečnosť podávaných pokrmov.*

Podmienkou zabezpečenia diétneho stravovania dieťaťa/ žiaka v školskom stravovacom zariadení formou donášky stravy je doložené potvrdenie od lekára / ako je vyššie uvedené/ a čestné vyhlásenie rodiča, že preberá plnú zodpovednosť za vhodnosť poskytnutej stravy pre svoje dieťa, ako aj za dodržanie nutričnej a energetickej hodnoty dovážanej stravy.

**IV. Výdaj stravy:**

Výdaj stravy je v súlade s Prevádzkovým poriadkom schváleným RUVZ v Spišskej Novej Vsi.

Výdaj obeda je v čase od 11,45 – 14,00 hod.

Na otázky týkajúce sa stravovania Vám rada odpovie vedúca ŠJ.

Vyhotovila: Helena Tkáčová Schválil: PaedDr. Tatiana Višňovská

vedúca ŠJ pover. riaditeľka ZŠ

V Spišskej Novej Vsi, 1. 9. 2023